नादौन: नादौन उपमंडल की एक पंचायत में एक वृद्ध महिला की संदिग्धावस्था में जहरीली वस्तु खाने से मौत हो गई। थाना प्रभारी नादौन ने बताया कि वृद्ध महिला एक छोटे बच्चे के साथ घर पर अकेली थी। बाहर गए परिजन जब घर लौटे तो उन्होंने महिला को गंभीर हालत में पाया, जिस पर वे उसे जिला अस्पताल लिए ले गए। इस दौरान वहां पर उसकी मौत हो गई। थाना प्रभारी ने बताया कि वृद्ध महिला के शव को पोस्टमार्टम करवाने के बाद परिजनों को सौंप दिया है। उन्होंने बताया कि संदिग्धावस्था में हुई वृद्धा की मौत की जांच जारी है।